چارلس آرتھر رو

سر چارلس آرتھر رُو  (24 ستمبر 1841ء - 28 جنوری 1927ء) سنسکرت کے پروفیسر، ہندوستان میں برطانوی نوآبادیاتی منتظم تھے جو 1895ء سے 1898ء تک لاہور ہائی کورٹ کے چیف جسٹس اور جامعہ پنجاب لاہور کے وائس چانسلر کے عہدے پر فائز رہے۔ڈاکٹر سید سلطان محمود حسین، حیات اقبال عہد بہ عہد (جلد دوم)، اقبال کادمی پاکستان، 2022ء، ص 211

 حالات زندگی 
چارلس آرتھر رُو بلینڈ فورڈ فورم، ڈورسٹ، انگلستان میں جان بینسٹر رو اور ان کی اہلیہ میری این ایلیز کے ہاں پیدا ہوئے۔ انھوں نے لانسنگ کالج، سسیکس میں تعلیم حاصل کی اور اس کے بعد میرٹن کالج، اوکسفرڈ میں تعلیم حاصل کی۔ اسی کالج میں 1863ء میں بوڈن سنسکرت اسکالر بھی رہے۔ 1862ء میں انڈین سول سروس میں شامل ہو کر بنگال میں متعین ہوئے۔ انھیں 1863ء میں پنجاب کا اسسٹنٹ کمشنر، 1878ء میں ڈپٹی کمشنر اور 1883ء میں ایڈیشنل کمشنر مقرر کیا گیا۔ 1895ء میں لاہور ہائی کورٹ کے چیف جسٹس کے طور پر ان کی تقرری ہوئی جہاں وہ 1898ء تک خدمات انجام دیتے رہے۔ وہ جامعہ پنجاب، لاہور کے وائس چانسلر بھی مقرر ہوئے۔ انھوں نے ایک کتاب Tribal Law in the Punjab بھی لکھی ہے۔

چارلس آرتھر رُو نے فریڈرک گیسکل کی بیٹی الزبتھ سے شادی کی۔ ان کے کم از کم چار بیٹے اور ایک بیٹی تھی۔ ان کا بیٹا فرانسس ریجنالڈ رُو (1862ء – 1942ء) پٹنہ ہائی کورٹ کا جج بنا، جبکہ دوسرا بیٹا کیپٹن آرتھر رابرٹ مونٹگمری رُو (1882ء – 1914ء) پہلی جنگ عظیم میں ڈورسٹ شائر رجمنٹ کی پہلی بٹالین کے ساتھ خدمات انجام دیتے ہوئے 16 ستمبر 1914ء کو مارا گیا تھا۔ ان کی بیٹی فرانسس میری الزبتھ رُو (1866ء - 1965ء) نے سر جیمز ڈوئی سے شادی کی۔India, Select Births and Baptisms, 1786-1947 چارلس آرتھر رُو کو 1897ء میں نائٹ بیچلر کا خطاب دیا گیا۔
 وفات 
چارلس آرتھر رُو 28 جنوری 1927ء 85 سال کی عمر میں آکسفرڈ ، انگلستان میں حرکت قلب بند ہونے سے انتقال کر گئے۔

 حوالہ جات 

 بیرونی روابط 
 https://archive.org/stream/registerofsnicho00lancuoft#page/50/mode/2up
 https://web.archive.org/web/20101124125824/http://lhc.gov.pk/judges/former_chief_justices.php


زمرہ:1841ء کی پیدائشیں
زمرہ:1927ء کی وفیات
زمرہ:جامعہ پنجاب کے وائس چانسلر
زمرہ:مرٹن کالج، اوکسفرڈ کے فضلا
زمرہ:انڈین سول سروس (برطانوی ہند) کے افسران
زمرہ:نائٹس بیچلر
زمرہ:عدالت عالیہ لاہور کے چیف جسٹس
زمرہ:منتظمین برطانوی ہند
زمرہ:برطانوی ہند میں برطانوی شخصیات